Ek leef soos ek wil en dit my behaag… Veral as dinge moeilik raak en ek word verkeerd opgevryf, leef ek met alle respek asof God nie bestaan nie. Ek maak soos ek wil, of dit nou stilstuipe of geweld is maak nie saak nie.
Om Jesus te volg, beteken dat jy so naby aan Hom beweeg, dat sy stof en die spatsels van sy voete op jou kom. Jy moet so op Hom leun, dat wanneer Hy beweeg jy val as jy nie dadelik volg nie…
In Johannes 1 ontmoet jy vir Johannes die doper. ‘n enigma, uitsonderlike karakter. Hy is deur God gestuur om te getuig dat Jesus Christus, die lig vir die wereld aan die kom was. Let wel, hyself was nie die lig nie, hy het net getuig van die Lig.
Hy preek in die woestyn. Die droë, barre aarde is simbolies van die geestlike toestand waarin die volk hul bevind. Hy dra klere van kameelhaar en sy diëet bestaan oa uit sprinkane en wilde heuning. Die mense het na hom gestroom en hy het hulle gedoop. Spoedig het hy die naam Johannes die doper ontvang. Ook Jesus is deur hom gedoop.
Dalk was die versoeking vir Johannes daar om grootkop te kry en vir hom ‘n groot aantal volgelinge op te bou. Johannes het egter nie aan die versoeking toegegee nie. Hy het besef: Dit gaan nie oor hom nie.
Johannes se reaksie: Julle verstaan nie. Dit gaan glad nie oor my nie. Ek is die minste in die vergelyking. Dit gaan oor Jesus! Hy is die fokuspunt. Ek is net sy aankondiger. Ek moes maar net oor hom getuig…, julle aandag op Hom fokus…